Fiskistofa kynnir smáforrit fyrir rafræna skráningu afla í stað afladagbóka á pappír . Fiskistofa hefur látið smíða , í samstarfi við Hafrannsóknastofnun og hugbúnaðarfyrirtækið Stokk , smáforritið Afladagbókina . Innleiðing á notkun smáforritsins hefst á næstunni . Hægt er að sækja forritið í App Store og Play Store en beðið er eftir reglugerð frá atvinnuvega - og nýsköpunarráðuneytinu áður en notkun smáforritsins getur hafist . Með tilkomu appsins er stigið stórt framfaraskref sem felur í sér bætta yfirsýn og vinnusparnað fyrir útgerðir , skipstjórnarmenn sem og stjórnsýslu .